भवनाथपुर(गढ़वा) : गढ़वा जिले की जिला परिषद उपाध्यक्ष रेखा चौबे ने भवनाथपुर स्थित आरएमडी सेल के मुख्य अतिथिशाला में प्रेस कॉन्फ्रेंस कर वर्त्तमान विधायक भानु प्रताप शाही एवं पूर्व विधायक अनंत प्रताप देव दोनो पर हमला करते हुए बताया इनके डीएनए में ही है भ्रष्टाचार का गुण, वर्त्तमान विधायक भानु प्रताप शाही को बहन को जेल भेजवाने वाला भाई बताते हुए रावण की संज्ञा दी. पत्रकारों से बातचीत करते हुए उपाध्यक्ष रेखा चौबे ने कहा कि भवनाथपुर विधानसभा क्षेत्र के वर्तमान और पूर्व विधायकों में बड़ा भ्रष्टाचारी बनने की होड़ मची है। उन्होंने कहा कि वर्तमान विधायक भानु प्रताप शाही और पूर्व विधायक अनंत प्रताप देव दोनों में चोर चोर मौसेरे भाई वाला रिश्ता है। उन्होंने कहा कि नौकरी में पिता के अनुकंपा पर बेटे को नौकरी मिलती है लेकिन सन् 2004 में विधायक बनने के बाद भानु प्रताप शाही ने अपने पिता को अनुकंपा पर मंत्री बनवाकर खुद जेल चले गए। स्वास्थ्य मंत्री रहने के दौरान डॉक्टर की बहाली नहीं करवाये लेकिन सरकारी पैसा का बंदरबांट करने के लिए पूरे झारखंड में अस्पताल भवन का निर्माण करवाया और अपने चहेते लोगों को ठेकेदार बनाकर पैसा कमाया। अधिकांश अस्पताल भवन आज तक अधूरा है और खंडहर में तब्दील हो रहा है। उपाध्यक्ष श्रीमती चौबे ने कहा कि विधायक भानु प्रताप ने इतना भ्रष्टाचार किया है कि उनका एक पैर हमेशा कांजी हाउस (जेल) में ही रहता है। यहां की जनता आज भी भूखी-प्यासी रह रही है। विकास की बात करने वाले विधायक भानु ने भ्रष्टाचार में विकास किया है। गरीबों को मिलने वाला अनाज एक रुपए के बदले डेढ़ दो रुपए प्रति किलो मिलता है। शिलान्यास के नाम पर ठिकेदारों का भयादोहन किया जाता है। डोमनी बराज, फुलवार डैम, कवलदाग डैम इन पर आज तक इन्होंने कोई पहल नहीं किया। विधायक का भांजा प्रशांत सिंह जिसके पास दो वक्त की रोटी नहीं थी वो आज सात लाख की घड़ी और बाईस लाख रुपए का हीरो और सोने का चैन पहनकर घूमता है। रावण अपनी बहन की खातिर राम से युद्ध किया लेकिन विधायक भानु प्रताप ने पैसों के लिए अपनी बहन को होटवार जेल में भेज दिये। इनका रावण से भी ज्यादा खराब है। मैं मुख्यमंत्री महोदय से मांग करती हूं कि सीबीआई से इनकी जांच कराई जाए। पूर्व विधायक अनंत प्रताप देव के बारे में उन्होंने कहा कि अपने विधायक काल में उन्होंने वंशीधर नगर में एक जेल के काम को पूरा नहीं कराये। अब दुबारा शिलान्यास होने पर हाय तौबा मचा रहे हैं। राज्यसभा चुनाव में दस करोड़ में अपना वोट बेंच दिए। उन्होंने कहा कि भानु प्रताप शाही और अनंत प्रताप देव दोनों के डीएनए में ही भ्रष्टाचार है। इस मौके पर अख्तर अंसारी, सबिन्दर दुबे, विद्यापति सिंह, अजय सोनी, ओमप्रकाश दुबे,धर्मेंद्र यादव, सनेश ठाकुर, शिवनारायण यादव, ज्ञानप्रकाश पांडे, बबलू,रो हित दुबे सहित अन्य लोग उपस्थित थे।